ଭୁବନେଶ୍ୱର, ସେପ୍ଟେମ୍ବର ୨୨(ଲୋକାଲ ୱାୟା): ଚଳିତ ବର୍ଷ ଓସ୍କାର ପାଇଁ ଭାରତରୁ ମନୋନୀତ ଚଳଚ୍ଚିତ୍ର ତାଲିକାରେ ସାମିଲ ହୋଇଛି ଅକ୍ଷୟ ପରିଜା ପ୍ରଡକ୍ସନର ଚଳଚ୍ଚିତ୍ର 'କଣ୍ଠୋ' ।
ପ୍ରଥମ ପର୍ଯ୍ୟାୟରେ ମୋଟ ୨୮ଟି ଚଳଚ୍ଚିତ୍ର ଏହି ମନୋନୟନ ପ୍ରକ୍ରିୟାରେ ସାମିଲ ହୋଇଥିବା ବେଳେ ସେ ମଧ୍ୟରେ ଓଡ଼ିଆ ପ୍ରଯୋଜକ ଅକ୍ଷୟ ପରିଜାଙ୍କ ବହୁଚର୍ଚ୍ଚିତ ଫିଲ୍ମ 'କଣ୍ଠୋ' ସ୍ଥାନ ପାଇବା ନିଶ୍ଚିତ ଭାବରେ ରାଜ୍ୟ ପାଇଁ ଖୁସିର ଖବର ।
ସୂଚନାଯୋଗ୍ୟ, ଗତ ବର୍ଷ ମଧ୍ୟ ଅକ୍ଷୟ ପରିଜା ପ୍ରଡକ୍ସନ ଦ୍ୱାରା ନିର୍ମିତ ହିନ୍ଦୀ ଫିଲ୍ମ 'କଡୱି ହୱା' ଓସ୍କାର ଦୌଡ଼ରେ ସାମିଲ ହୋଇଥିଲା ।
ଓସ୍କାର ଏଣ୍ଟ୍ରି ପାଇଁ ୧୯୫୭ରୁ ଚୟନ ପ୍ରକ୍ରିୟା ଅନୁଷ୍ଠିତ ହୋଇଆସୁଥିଲେ ମଧ୍ୟ ପ୍ରଥମଥର ପାଇଁ ଏହା କଲିକତାଠାରେ ଆୟୋଜିତ ହୋଇଛି ।
'କଣ୍ଠୋ'କୁ ବାଦ୍ ଦେଲେ ଓସ୍କାର ଏଣ୍ଟ୍ର ପାଇଁ ପ୍ରାରମ୍ଭିକ ପର୍ଯ୍ୟାୟରେ ସାମିଲ ହୋଇଥିବା ଅନ୍ୟାନ୍ୟ ଚଳଚ୍ଚିତ୍ର ଗୁଡ଼ିକ ହେଉଛି 'ଅନାଦି ଗୋପାଳ', 'ଅନ୍ଧାଧୂନ', 'ଆଣ୍ଡ୍ ଦ ଓସ୍କାର ଗୋଜ୍ ଟୁ..', 'ଆର୍ଟିକିଲ୍୧୫', 'ବାବା', 'ବଧାଇ ହୋ', 'ବଦଲା', 'ବନ୍ଦୀଶାଳା', 'ବୁଲବୁଲ୍ କ୍ୟାନ୍ ସିଙ୍ଗ୍', 'ଚାଲ୍ ଜିଭି ଲାଇଏ', 'ଡିୟର କମ୍ରେଡ', 'ଘୋଡେ କୋ ଜଲେବି ଖିଲାନେ ଲେ ଜା ରିୟା ହୁଁ', 'ଗଲି ବୟ', 'ହେଲାରୋ', 'କେଶରୀ', 'କୁରୁକ୍ଷେତ୍ର', 'ମାଇ ଘାଟ୍ : କ୍ରାଇମ୍ ନମ୍ବର ୧୦୩/୨୦୦୫', 'ନଗର କୀର୍ତ୍ତନ', 'ଓଲୁ', 'ଓଥଥା ସେରୁପୁ ସାଇଜ୍ ୭', 'ପାହୁନାଃ ଦ ଲିଟିଲ୍ ଭିଜିଟର୍ସ', 'ସୁପର ଡିଲକ୍ସ', 'ତାରିଖ-ଏ ଟାଇମଲାଇନ୍', 'ଦ ତାସକେଣ୍ଟ ଫାଇଲ୍ସ', 'ଉରି-ଦ ସର୍ଜିକାଲ ଷ୍ଟ୍ରାଇକ'୍, 'ଉୟାରେ', 'ବଡା ଚେନ୍ନାଇ' ।
ମିଳିଥିବା ସୂଚନା ଅନୁଯାୟୀ, ଏହି ପ୍ରତିଯୋଗିତାରେ ବାକି ୨୭ଟି ସିନେମାକୁ ପଛରେ ପକାଇ ଚଳିତ ବର୍ଷ ପାଇଁ ଓସ୍କାର ଦୌଡ଼ରେ ସାମିଲ ହୋଇଛି 'ଗଲିବୟ' ।
ଏଥିପାଇଁ ସ୍କ୍ରିନିଂ ସେପ୍ଟେମ୍ବର ୧୮ରୁ ଆରମ୍ଭ ହୋଇ ୨୧ ତାରିଖ ଯାଏ ଚାଲିଥିଲା ।
ବିଶିଷ୍ଟ ଚଳଚ୍ଚିତ୍ର ଲେଖକ ପଦ୍ମନାଭ ଦାସଗୁପ୍ତା, ସମ୍ପାଦକ ସୁଜୟ ଦତ୍ତ ରାୟ, ସଙ୍ଗୀତକାର ଦେବଜ୍ୟୋତି ରାୟ, ନିର୍ଦ୍ଦେଶକ ପ୍ରତୀମ ଡି. ଗୁପ୍ତା ଓ ଅଶୋକ ବିଶ୍ୱନାଥନ ଚୟନ କମିଟିର ସଦସ୍ୟ ରହିଥିବା ବେଳେ ଚୟନ କମିଟିର ଅଧ୍ୟକ୍ଷ ଥିଲେ ଅପର୍ଣ୍ଣା ସେନ୍ ।
ଯଦିଓ 'ଗଲିବୟ' ଭାରତୀୟ ଚଳଚ୍ଚିତ୍ର ଭାବେ ଓସ୍କାର ପାଇଁ ମନୋନୀତ ହୋଇଛି ତେବେ ଜୁରୀ ସଦସ୍ୟଙ୍କ ଦ୍ୱାରା 'କଣ୍ଠୋ' ବେଶ୍ ପ୍ରଶଂସିତ ହୋଇଥିଲା ।
ଆକର୍ଷଣୀୟ କଣ୍ଠ ସ୍ୱର ପାଇଁ ସୁପରିଚିତ ଜଣେ ରେଡିଓ ଜକିଙ୍କ କାହାଣୀ ହେଉଛି 'କଣ୍ଠୋ' ।
ଅର୍ଜୁନ ମଲିକ୍, ଜଣେ ରେଡିଓ ଜକି ଯାହାଙ୍କ ସ୍ୱରରେ ରହିଛି ମ୍ୟାଜିକ୍ ।
ତାଙ୍କ ସ୍ୱର କେବଳ ତାଙ୍କୁ ଜୀବିକା ଦେଇନି, ଦେଇଛି ପ୍ରତିଷ୍ଠା ଓ ଲକ୍ଷଲକ୍ଷ ଲୋକଙ୍କ ଭଲପାଇବା ।
କିନ୍ତୁ ଆକସ୍ମିକ ଭାବେ ନିଜର କଣ୍ଠସ୍ୱର ହରାଇବା ପରେ ସବୁକିଛି କେମିତି ବଦଳିଯାଉଛି ।
ଏଭଳି ଏକ ନିରାଶାମୟ ସମୟକୁ ମୁଖ୍ୟ ଚରିତ୍ରଟି କିଭଳି ସାମ୍ନା କରୁଛି ଓ ପରିଶେଷରେ ନିଃଜର ଦୃଢ଼ ଆତ୍ମବିଶ୍ୱାସ ବଳରେ ପରିସ୍ଥିତିକୁ ସେ କିପରି ଜିତିପାରୁଛିି, ଏଭଳି ଏକ ମାର୍ମିକ କଥାବସ୍ତୁକୁୁ ଆଧାର କରି ନିର୍ମିତ ହୋଇଛି 'କଣ୍ଠୋ' ।
ନନ୍ଦିତା ରୟ ଓ ଶିବପ୍ରସାଦ ମୁଖୋପାଧ୍ୟାୟଙ୍କ ଯୌଥ ନିର୍ଦ୍ଦେଶନାରେ ନିର୍ମିତ ଏହି ଚଳଚ୍ଚିତ୍ରରେ ନିର୍ଦ୍ଦେଶକ ଶିବପ୍ରସାଦଙ୍କୁ ମୁଖ୍ୟ ଚରିତ୍ରରେ ଦେଖିବାକୁ ମିଳିଥିବା ବେଳେ ଅନ୍ୟାନ୍ୟ ଚରିତ୍ରରେ ଅଛନ୍ତି ପାଓଲି ଡାମ୍, ଜୟା ଏହସାନ୍, କୋନିକା ବନ୍ଦୋପାଧ୍ୟାୟ, ଚିତ୍ରା ସେନ୍, ବିପ୍ଲବ ଦାସଗୁପ୍ତା ଓ ଜିମି ଟାଙ୍ଗରି ।
ସଙ୍ଗୀତ ଦେଇଛନ୍ତି ଅନୁପମ ରୟ, ଅନିନ୍ଦ୍ୟ ଚାଟାର୍ଜୀ ଓ ପ୍ରୋସେନ୍ ।
ପୂର୍ବ ଭାରତରେ ଆଶାତୀତ ବ୍ୟାବସାୟିକ ସଫଳତା ସହ ନିକଟରେ 'କଣ୍ଠୋ'ର ପ୍ରଦର୍ଶନ ୧୦୦ ଦିନ ପୂରଣ କରିଛି ।
ତା' ସହିତ ଓସ୍କାର ଏଣ୍ଟ୍ରି ପାଇଁ ଶ୍ରେଷ୍ଠ ୨୮ଟି ଚଳଚ୍ଚିତ୍ର ମଧ୍ୟରେ ସ୍ଥାନପାଇବା ଚଳଚ୍ଚିତ୍ର ପାଇଁ ଆଉ ଏକ ବିଶେଷ ସଫଳତା ଆଣି ଦେଇଛି ।
ଏ ସମ୍ପର୍କରେ ପ୍ରଯୋଜକ ଅକ୍ଷୟ ପରିଜା କୁହନ୍ତି, 'ଓଡ଼ିଆ ଚଳଚ୍ଚିତ୍ର ହେଉ କି ବଙ୍ଗଳା ଅବା ହିନ୍ଦୀ, ଆମେ ସବୁବେଳେ ମୂଲ୍ୟବୋଧ ଭିତ୍ତିକ ଚଳଚ୍ଚିତ୍ର ନିର୍ମାଣ ଉପରେ ଗୁରୁତ୍ୱ ଦେଇଆସିଛୁ ଏବଂ ଜାତୀୟ ତଥା ଅନ୍ତର୍ଜାତୀୟ ସ୍ତରରେ ଓଡିଶାର ଗୌରବ ବଢାଇବା ପାଇଁ ପ୍ରୟାସ ଜାରିରଖିଛୁ ।
ଗତ ବର୍ଷ 'କଡୱି ହୱା' ଏବଂ ଚଳିତ ବର୍ଷ 'କଣ୍ଠୋ' ଓସ୍କାର ଦୌଡ଼ରେ ସାମିଲ ହେବା ତାର ସଫଳ ଦୃଷ୍ଟାନ୍ତ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
